ΓΡΑΠΤΗ ΕΡΩΤΗΣΗ E-0275/00

υποβολή: Paulo Casaca (PSE) προς την Επιτροπή

(7 Φεβρουαρίου 2000)

Θέμα: Επιβεβαίωση της καταχρηστικής χρησιμοποίησης των ΙΑΔ στα νομικά κοινοτικά κείμενα

Η Ευρωπαϊκή Επιτροπή, με την απάντησή της της 21ης Δεκεμβρίου στην ερώτησή μου Ε-2218/99(1) επιβεβαιώνει τη χρησιμοποίηση στα νομικά κείμενα της Κοινότητας τη χρησιμοποίηση των ΙΑΔ, χωρίς ναπάρχει οιαδήποτε νομική βάση προς τούτο.

Μεταξύ των διαφόρων επιχειρημάτων που χρησιμοποιεί η Επιτροπή επιχειρώντας ναποστηρίξει τη νομιμότητα της πρακτικής αυτής,ποστηρίζει ότι η Πορτογαλία (όπως και ταπόλοιπα κράτη μέλη) «πάντα ενέκριναν τα ετήσια αποτελέσματα».

Δύναται η Επιτροπή να παρουσιάσει αντίγραφο κάποιων πρακτικών κάποιας συνεδρίασης που να αφορά ένα οποιοδήποτε από τα πρόσφατα έτη κατά το οποίο η Εθνική Στατιστική Υπηρεσία της Πορτογαλίας ενέκρινε τα αποτελέσματα των ΙΑΔ που δημοσίευσε το Eurostat για τη χώρα αυτή;

Δεν γνωρίζει η Επιτροπή ότι οι πορτογαλικές στατιστικέςπηρεσίες έχουν επανειλημμένως αμφισβητήσει, μέσω επιστολών και δηλώσεων, την εγκυρότητα των ΙΑΔ, κυρίως δε τη χρημοποίησή τους σε κοινοτικούς κανονισμούς;

(1) ΕΕ C 219 της 1.8.2000, σελ. 124.

Απάντηση του κ. Solbes Mira εξ ονόματος της Επιτροπής

(28 Μαρτίου 2000)

Η Επιτροπή φροντίζει να αποφεύγει τη δημοσίευση αποτελεσμάτων για τα οποία οποιοδήποτε κράτος μέλος έχει εκφράσει ρητώς την αποδοκιμασία του. Η Επιτροπή παρέχει πάντοτε τη δυνατότητα στα κράτη μέλη να αντιδρούν στα αποτελέσματα πριν από τη δημοσίευσή τους.

Όσον αφορά την τελευταία έκδοση της Eurostat («Ισοτιμίες αγοραστικής δύναμης και σχετικοί οικονομικοί δείκτες αποτελέσματα 1997», έκδοση 1999) κατά τη συνεδρίαση της ομάδας εργασίας για τις ισοτιμίες αγοραστικής δύναμης (ΙΑΔ) που πραγματοποιήθηκε στο Λουξεμβούργο στις 21 και 22 Ιουνίου 1997, συζητήθηκε ένα έγγραφο εργασίας (PPP-99/P1/10 της 20ης Ιουνίου 1999: Σημείο 4 Το Ευρωπαϊκό Πρόγραμμα Συγκρίσεων: αναλυτικά αποτελέσματα 1997). Το έγγραφο αυτό ανέφερε τα εξής: «Τα αποτελέσματα που παρουσιάζονται στο παρόν έγγραφο δεν θεωρούνται τελικά από τη Eurostat... Ένας οριστικόςπολογισμός θα γίνει στις αρχές Ιουλίου, λαμβάνονταςπόψη όλα τα σχόλια που θα έχουνποβληθεί μέχρι την 30η Ιουνίου. Αυτός ο οριστικόςπολογισμός θα κυκλοφορήσει στις ενδιαφερόμενες χώρες για τελική έγκριση με τον συνήθη τρόπο».

Η πορτογαλική αντιπροσωπεία δεν έκανε καμία δήλωση (ούτε παράπονο) σχετικά με την εγκυρότητα των ΙΑΔ και τη χρήση τους στους κοινοτικούς κανονισμούς, ούτε σε αυτή τη συνεδρίαση στο Λουξεμβούργο, ούτε μετά τη συνεδρίαση.

Την 21 Ιουνίου 1999, έναςπάλληλος της Επιτροπής απέστειλε το εξής μήνυμα ηλεκτρονικού ταχυδρομείου στις στατιστικέςπηρεσίες όλων των κρατών μελών, συμπεριλαμβανομένου του Instituto Nacional de Estatisticas: «Με ευχαρίστηση σας επισυνάπτω στο παρόν μήνυμα έναν επεξηγηματικό πρόλογο (αναφορά Εγγρ. Αρ.PPP-99/P1/18) όπου περιγράφονται οι σημαντικές εργασίες που πραγματοποιήθηκαν για την οριστικοποίηση της δέσμης αποτελεσμάτων του 1997, καθώς και διάφορα παραρτήματα».

Το έγγραφο αυτό («Το Ευρωπαϊκό Πρόγραμμα Συγκρίσεων: Αναλυτικά αποτελέσματα 1997»), ανέφερε (σελίδα 3): «Επόμενα στάδια για την οριστικοποίηση των αποτελεσμάτων: Τα αποτελέσματα σε επίπεδο συγκεντρωτικών μεγεθών και σε επίπεδο έρευνας, που παρουσιάζονται στο παρόν έγγραφο, θεωρούνται πλέον οριστικά. Η Eurostat προτίθεται να δημοσιεύσει τα αποτελέσματα επιπέδου συγκεντρωτικών μεγεθών κατά τη διάρκεια του Νοεμβρίου του 1999 στη σειρά αναλυτικών πινάκων, και θα αρχίσει να δημοσιεύει τα αποτελέσματα επιπέδου έρευνας στη σειρά Statistics in Focus».

Εάν ήθελε να διατυπώσει σχόλια ή να εκφράσει την αποδοκιμασία του, η πορτογαλική στατιστικήπηρεσία είχε στη διάθεσή της αρκετές εβδομάδες για να αντιδράσει στο έγγραφο αυτό. Η Επιτροπή δεν έλαβε καμιά αρνητική αντίδραση από οποιαδήποτε Εθνική Στατιστική Υπηρεσία, πράγμα που αφήνει να εννοηθεί ότι το Instituto Nacional de Estatisticas ήταν ικανοποιημένο με τις στατιστικές ΙΑΔ όπως οριστικοποιήθηκαν από τη Eurostat.